title: Smernica Komisie 2006/26/ES z  2. marca 2006 , ktorou sa z dôvodu prispôsobenia technickému pokroku menia a dopĺňajú smernice Rady 74/151/EHS, 77/311/EHS, 78/933/EHS a 89/173/EHS o kolesových poľnohospodárskych alebo lesných traktoroch   (Text s významom pre EHP)

text:
               7.3.2006

               SK

               Úradný vestník Európskej únie

               L 65/22

      SMERNICA KOMISIE 2006/26/ES
   z 2. marca 2006,
   ktorou sa z dôvodu prispôsobenia technickému pokroku menia a dopĺňajú smernice Rady 74/151/EHS, 77/311/EHS, 78/933/EHS a 89/173/EHS o kolesových poľnohospodárskych alebo lesných traktoroch
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Európskeho parlamentu a Rady 2003/37/ES z 26. mája 2003 o typovom schválení poľnohospodárskych alebo lesných traktorov, ich prípojných vozidiel a ťahaných vymeniteľných strojov, spolu s ich systémami, komponentmi a samostatnými technickými jednotkami, a ktorou sa zrušuje smernica 74/150/EHS (1), a najmä na jej článok 19 ods. 1,
   so zreteľom na smernicu Rady 74/151/EHS zo 4. marca 1974 o aproximácii právnych predpisov členských štátov o určitých súčastiach a charakteristikách kolesových poľnohospodárskych alebo lesných traktorov (2), a najmä na jej článok 4,
   so zreteľom na smernicu Rady 77/311/EHS z 29. marca 1977 o aproximácii právnych predpisov členských štátov o hladine hluku vnímanej vodičom kolesových poľnohospodárskych alebo lesných traktorov (3), a najmä na jej článok 5,
   so zreteľom na smernicu Rady 78/933/EHS zo 17. októbra 1978 o aproximácii právnych predpisov členských štátov týkajúcich sa montáže osvetľovacích zariadení a zariadení svetelnej signalizácie na kolesových poľnohospodárskych alebo lesných traktoroch (4), a najmä na jej článok 5,
   so zreteľom na smernicu Rady 89/173/EHS z 21. decembra 1988 o aproximácii právnych predpisov členských štátov o určitých súčastiach a charakteristikách kolesových poľnohospodárskych alebo lesných traktorov (5), a najmä na jej článok 9,
   keďže:

               (1)

               Požiadavky na maximálnu prípustnú hmotnosť so zaťažením a zaťaženie nápravy kolesových poľnohospodárskych alebo lesných traktorov zavedené smernicou 74/151/EHS je potrebné upraviť pre moderné traktory, so zohľadnením pokroku v technológií traktorov vo vzťahu k zvýšeniu produktivity, ako aj bezpečnosti pri práci.

               (2)

               Na účely zjednodušenia fungovania priemyslu Spoločenstva na celosvetovej úrovni je potrebné zosúladiť technické predpisy a normy Spoločenstva so zodpovedajúcimi univerzálnymi technickými predpismi a normami. V súvislosti s maximálnymi limitmi pre hladinu hluku vnímanú vodičom kolesových poľnohospodárskych alebo lesných traktorov ustanovenými smernicou 77/311/EHS by sa testovacia rýchlosť stanovená v prílohách I a II k uvedenej smernici mala preto zosúladiť s testovacou rýchlosťou požadovanou univerzálnymi technickými predpismi alebo normami, akými sú napr. Kód 5 OECD a ISO 5131:1996 (6).

               (3)

               Je vhodné prispôsobiť požiadavky zavedené smernicou 78/933/EHS týkajúce sa montáže osvetľovacích zariadení a zariadení svetelnej signalizácie na kolesových poľnohospodárskych a lesných traktoroch s cieľom splnenia súčasných potrieb jednoduchšej konštrukcie a lepšieho osvetlenia.

               (4)

               Požiadavky na zasklenie a spojovacie zariadenia kolesových poľnohospodárskych alebo lesných traktorov ustanovené smernicou 89/173/EHS by sa mali zosúladiť s posledným technologickým vývojom. Na posilnenie ochrany posádky v prípade preniknutia predmetov do priestoru kabíny vodiča by sa pre iné ako čelné tabule malo povoliť polykarbonátové/plastové zasklenie. Požiadavky týkajúce sa mechanických spojovacích zariadení by sa mali zosúladiť s normou ISO 6489-1. Naviac, s cieľom znížiť počet a závažnosť nehôd a zvýšiť bezpečnosť práce je vhodné okrem prijatia dodatočných ustanovení týkajúcich sa horúcich povrchov ustanoviť opatrenia týkajúce sa krytov kontaktov batérií, ako aj opatrenia určené na zabránenie neúmyselného odpojenia.

               (5)

               Smernice 74/151/EHS, 77/311/EHS, 78/933/EHS a 89/173/EHS by sa preto mali zodpovedajúcim spôsobom zmeniť a doplniť.

               (6)

               Opatrenia stanovené v tejto smernici sú v súlade so stanoviskom výboru zriadeného podľa článku 20 ods. 1 smernice 2003/37/ES,

         PRIJALA TÚTO SMERNICU:
   Článok 1
   Zmeny a doplnenia smernice 74/151/EHS
   Smernica 74/151/EHS sa mení a dopĺňa podľa prílohy I k tejto smernici.
   Článok 2
   Zmeny a doplnenia smernice 77/311/EHS
   Smernica 77/311/EHS sa mení a dopĺňa podľa prílohy II k tejto smernici.
   Článok 3
   Zmeny a doplnenia smernice 78/933/EHS
   Smernica 78/933/EHS sa mení a dopĺňa podľa prílohy III k tejto smernici.
   Článok 4
   Zmeny a doplnenia smernice 89/173/EHS
   Smernica 89/173/EHS sa mení a dopĺňa podľa prílohy IV k tejto smernici.
   Článok 5
   Prechodné ustanovenia
   1.   Pokiaľ ide o vozidlá, ktoré spĺňajú požiadavky ustanovené smernicami 74/151/EHS, 78/933/EHS, 77/311/EHS a 89/173/EHS v znení tejto smernice, z dôvodov týkajúcich sa predmetu úpravy príslušnej smernice, členské štáty s účinnosťou od 1. januára 2007:

               a)

               neodmietajú udeliť typové schválenie ES alebo udeliť národné typové schválenie;

               b)

               nezakazujú registráciu, predaj alebo uvedenie takéhoto vozidla do prevádzky.

         2.   Pokiaľ ide o vozidlá, ktoré nespĺňajú požiadavky ustanovené smernicami 74/151/EHS, 78/933/EHS, 77/311/EHS a 89/173/EHS v znení tejto smernice a z dôvodov týkajúcich sa predmetu úpravy príslušnej smernice, členské štáty s účinnosťou od 1. júla 2007:

               a)

               viac neudeľujú typové schválenie ES;

               b)

               môžu odmietnuť udeliť národné typové schválenie.

         3.   Pokiaľ ide o vozidlá, ktoré nespĺňajú požiadavky ustanovené smernicami 74/151/EHS, 78/933/EHS, 77/311/EHS a 89/173/EHS v znení tejto smernice a z dôvodov týkajúcich sa predmetu úpravy príslušnej smernice, členské štáty s účinnosťou od 1. júla 2009:

               a)

               považujú osvedčenia o zhode, ktoré sú priložené k novým vozidlám v súlade s ustanoveniami smernice 2003/37/ES, za neplatné na účely článku 7 ods. 1;

               b)

               môžu odmietnuť registráciu, predaj alebo uvedenie týchto nových vozidiel do prevádzky.

         Článok 6
   Transpozícia
   1.   Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou najneskôr do 31. decembra 2006. Komisii bezodkladne oznámia znenie týchto ustanovení a tabuľku zhody medzi týmito ustanoveniami a touto smernicou.
   Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   2.   Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.
   Článok 7
   Nadobudnutie účinnosti
   Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
   Článok 8
   Adresáti
   Táto smernica je určená členským štátom.

      V Bruseli 2. marca 2006

            Za Komisiu

         Günter VERHEUGEN

            podpredseda

      (1)  Ú. v. EÚ L 171, 9.7.2003, s. 1. Smernica naposledy zmenená a doplnená smernicou Komisie 2005/67/ES (Ú. v. EÚ L 273, 19.10.2005, s. 17).

      (2)  Ú. v. ES L 84, 28.3.1974, s. 25. Smernica naposledy zmenená a doplnená smernicou Komisie 98/38/ES (Ú. v. ES L 170, 16.6.1998, s. 13).

      (3)  Ú. v. ES L 105, 28.4.1977, s. 1. Smernica naposledy zmenená a doplnená smernicou Európskeho parlamentu a Rady 97/54/ES (Ú. v. ES L 277, 10.10.1997, s. 24).

      (4)  Ú. v. ES L 325, 20.11.1978, s. 16. Smernica naposledy zmenená a doplnená smernicou Komisie 1999/56/ES (Ú. v. ES L 146, 11.6.1999, s. 31).

      (5)  Ú. v. ES L 67, 10.3.1989, s. 1. Smernica naposledy zmenená a doplnená Aktom o pristúpení z roku 2003.

      (6)  Tieto dokumenty možno nájsť na internetových stránkach http://www.oecd.org/dataoecd/35/19/34733683.PDF a http://www.iso.org/iso/en/CatalogueDetailPage.CatalogueDetail?CSNUMBER=20842&ICS1=17&ICS2=140&ICS3=20.

      PRÍLOHA I
      V prílohe I k smernici 74/151/EHS sa bod 1.2 nahrádza takto:

                     „1.2

                     maximálna prípustná hmotnosť so zaťažením a maximálna prípustná hmotnosť na nápravu podľa kategórie vozidla nepresahuje hodnoty uvedené v tabuľke 1.
                     Tabuľka 1
                     Maximálna prípustná hmotnosť so zaťažením a maximálna prípustná hmotnosť na nápravu podľa kategórie vozidla

                                 Kategória vozidla

                                 Počet náprav

                                 Maximálna prípustná hmotnosť
                                 (t)

                                 Maximálna prípustná hmotnosť na nápravu

                                 Hnaná náprava
                                 (t)

                                 Nehnaná náprava
                                 (t)

                                 T1, T2, T4.1,

                                 2

                                 18 (so zaťažením)

                                 11,5

                                 10

                                 3

                                 24 (so zaťažením)

                                 11,5

                                 10

                                 T3

                                 2, 3

                                 0,6 (bez zaťaženia)

                                     (1)

                                     (1)

                                 T4.3

                                 2, 3, 4

                                 10 (so zaťažením)

                                     (1)

                                     (1)

         (1)  Pre kategórie vozidiel T3 a T4.3 nie je potrebné stanoviť limit pre nápravu, nakoľko obmedzenia týkajúce sa maximálnej prípustnej hmotnosti so zaťažením a/alebo bez zaťaženia vyplývajú z ich definície.“

      PRÍLOHA II
      Smernica 77/311/EHS sa mení a dopĺňa takto:

                  1.

                  Príloha I sa mení a dopĺňa takto:

                              i)

                              v bode 3.2.2 sa „7,25 km/h“ nahrádza „7,5 km/h“;

                              ii)

                              v bode 3.3.1 sa „7,25 km/h“ nahrádza „7,5 km/h“.

                  2.

                  V bode 3.2.3 prílohy II sa „7,25 km/h“ nahrádza „7,5 km/h“.

      PRĹOHA III
      Príloha I k smernici 78/933/EHS sa mení a dopĺňa takto:

                  1.

                  V bode 4.5.1 sa pridáva táto veta:
                  „Doplnkové smerové svetlá sú nepovinné.“

                  2.

                  Bod 4.5.4.2 sa nahrádza takto:

                              „4.5.4.2.

                              Výška:
                              Nad zemou:

                                          —

                                          najmenej 500 mm pre smerové svetlá v kategórii 5,

                                          —

                                          najmenej 400 mm pre smerové svetlá v kategóriách 1 a 2,

                                          —

                                          najviac 1 900 mm pre všetky kategórie.
                                          Ak konštrukcia traktora neumožňuje dodržať túto maximálnu hodnotu, najvyšší bod osvetľovacieho povrchu môže byť vo výške 2 300 mm pre smerové svetlá v kategórii 5, pre smerové svetlá v kategóriách 1 a 2 zostavy A, pre smerové svetlá v kategórii 1 a 2 zostavy B a pre smerové svetlá v kategórii 1 a 2 zostavy D; pre smerové svetlá v kategóriách 1 a 2 ostatných zostáv môže byť najvyšší bod vo výške 2 100 mm.

                                          —

                                          do 4 000 mm pre nepovinné smerové svetlá.“

                  3.

                  V bode 4.7.4.2 sa hodnota „2 100 mm“ nahrádza hodnotou „2 300 mm“.

                  4.

                  V bode 4.10.4.2 sa hodnota „2 100 mm“ nahrádza hodnotou „2 300 mm“.

                  5.

                  V bode 4.14.5.2.2 sa hodnota „2 100 mm“ nahrádza hodnotou „2 300 mm“.

                  6.

                  Bod 4.15.7 sa nahrádza takto:

                              „4.15.7

                              Môže byť ‚skupinový’ “.

      PRÍLOHA IV
      Smernica 89/173/EHS sa mení a dopĺňa takto:

                  1.

                  Príloha II sa mení a dopĺňa takto:

                              a)

                              Do bodu 2.2 sa vkladajú tieto body:

                                          „2.2.6

                                          ‚,Bežná prevádzka’ znamená používanie traktora na účely určené výrobcom zo strany prevádzkovateľa, ktorý je oboznámený s charakteristikami traktora a dodržiava informácie o prevádzkovaní, obsluhe a bezpečnostných postupoch obsiahnuté v návode na obsluhu od výrobcu a označeniach na traktore.

                                          2.2.7

                                          ‚Neúmyselný kontakt’ znamená neplánovaný kontakt medzi osobou a nebezpečným miestom v dôsledku konania osoby počas bežnej prevádzky a obsluhy traktora.“

                              b)

                              Do bodu 2.3.2 sa vkladajú tieto body:

                                          „2.3.2.16

                                          Horúce povrchy
                                          Horúce povrchy, na ktoré prevádzkovateľ môže počas bežnej prevádzky traktora dočiahnuť, sa prikryjú alebo izolujú. To sa vzťahuje na horúce povrchy nachádzajúce sa v blízkosti schodov, rukovätí, držadiel a nedeliteľných častí traktora, ktoré slúžia na nastupovanie a ktorých sa možno neúmyselne dotknúť.

                                          2.3.2.17

                                          Kryt kontaktov batérie
                                          Neuzemnené kontakty musia byť chránené pred neúmyselným skratom.“

                  2.

                  Do bodu 1 prílohy III A sa vkladá tento bod:

                              „1.1.3.

                              Pre iné ako čelné tabule povolené smernicou Rady 92/22/EHS (1) alebo nariadením OSN–EHK č. 43 príloha 14 sa povoľuje pevné plastové zasklenie.

                  3.

                  Príloha IV sa mení a dopĺňa takto:

                              a)

                              V bode 1.1 sa druhá zarážka nahrádza takto:

                                          „—

                                          vlečný hák (pozri Obrázok 1 – ‚,rozmery vlečného háku’ v ISO 6489-1:2001)“.

                              b)

                              Do oddielu 2 sa pridáva tento bod 2.9:

                                          „2.9.

                                          Aby sa zabránilo neúmyselnému odpojeniu od závesného krúžku, vzdialenosť medzi koncom vlečného háku a kotvou (upínacím zariadením) nepresahuje 10 mm pri maximálnom konštrukčnom zaťažení.“

                              c)

                              V dodatku 1 sa obrázok 3 a súvisiaci text vypúšťajú.

         (1)  Ú. v. ES L 129, 14.5.1992, s. 11.“


title: Smernica Rady zo 17. septembra 1990, ktorou sa mení a dopĺňa smernica 87/404/EHS o aproximácii právnych predpisov členských štátov, týkajúcich sa jednoduchých tlakových nádob

text:
Dôležité právne oznámenie

|

31990L0488

Úradný vestník L 270 , 02/10/1990 S. 0025 - 0025 Fínske špeciálne vydanie: Kapitola 13 Zväzok 19 S. 0250  Švédske špeciálne vydanie: Kapitola 13 Zväzok 19 S. 0250

		Smernica Radyzo 17. septembra 1990,ktorou sa mení a dopĺňa smernica 87/404/EHS o aproximácii právnych predpisov členských štátov, týkajúcich sa jednoduchých tlakových nádob(90/488/EHS)RADA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva a najmä na jej článok 100a,so zreteľom na návrh Komisie [1],so zreteľom na stanovisko Európskeho parlamentu [2],so zreteľom na stanovisko Hospodárskeho a sociálneho výboru [3],keďže smernica 87/404/EHS [4] zabezpečuje úplnú harmonizáciu sériovo vyrábaných jednoduchých tlakových nádob;keďže v prípade, že chýbajú harmonizované normy, smernica 87/404/EHS vyžaduje pre predmetné tlakové nádoby typovú skúšku ES; keďže tieto normy k začiatku uplatňovania smernice nebudú k dispozícii;keďže smernica 87/404/EHS nepredpokladá prechodné obdobie, v ktorom by bolo možné dodávať na trh tlakové nádoby zo skladových zásob, vyrobené podľa vnútroštátnych predpisov platných pred začiatkom uplatňovania uvedenej smernice;keďže výrobcovia musia mať potrebný čas na schvaľovacie konanie súvisiace s typovou skúškou ES a je potrebné stanoviť prechodné obdobie, počas ktorého by sa skladované tlakové nádoby mohli dodávať na trh,PRIJALA TÚTO SMERNICU:Článok 1Článok 18 ods. 1 smernice 87/404/EHS sa doplní týmto textom:"Členské štáty do 1. júla 1992 povolia dodávky tých nádob a ich uvedenie do prevádzky, ktoré zodpovedajú predpisom platným na ich území pred začiatkom uplatňovania tejto smernice."Článok 2Členské štáty prijmú predpisy potrebné na dosiahnutie súladu s touto smernicou pred 1. júlom 1991. Bezodkladne o tom informujú Komisiu.Článok 3Táto smernica je adresovaná členským štátom.V Bruseli 17. septembra 1990Za RadupredsedaP. Romita[1] Ú. v. ES C 13, 19.1.1990, s. 7.[2] Ú. v. ES C 149, 18.6.1990, s. 145 a rozhodnutie z 12. septembra 1990 (zatiaľ neuverejnené v úradnom vestníku).[3] Ú. v. ES C 168, 10.7.1990, s. 2.[4] Ú. v. ES L 220, 8.8.1987, s. 48.--------------------------------------------------


title: Smernica Komisie 2007/72/ES z  13. decembra 2007 , ktorou sa mení a dopĺňa smernica Rady 66/401/EHS, pokiaľ ide o začlenenie druhu Galega orientalis Lam. (Text s významom pre EHP)

text:
               14.12.2007

               SK

               Úradný vestník Európskej únie

               L 329/37

      SMERNICA KOMISIE 2007/72/ES
   z 13. decembra 2007,
   ktorou sa mení a dopĺňa smernica Rady 66/401/EHS, pokiaľ ide o začlenenie druhu Galega orientalis Lam.
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 66/401/EHS zo 14. júna 1966 o uvádzaní osiva krmovín na trh (1), a najmä na jej článok 2 ods. 1a,
   keďže:

               (1)

                  Galega orientalis Lam. je krmovina, ktorá sa vo veľkej miere pestuje v určitých členských štátoch a zohráva významnú úlohu pri zlepšovaní kvality krmiva pre hospodárske zvieratá.

               (2)

               V súčasnosti sa na uvedený druh nevzťahujú žiadne jednotné pravidlá osvedčovania osiva podľa smernice 66/401/EHS, a preto sa na dané osivo nevzťahujú žiadne ustanovenia o voľnom obehu.

               (3)

               Keďže druh Galega orientalis Lam. spĺňa všetky príslušné podmienky osvedčovania, mal by sa začleniť do zoznamu v smernici 66/401/EHS.

               (4)

               Opatrenia stanovené v tejto smernici sú v súlade so stanoviskom Stáleho výboru pre osivo a množiteľský materiál pre poľnohospodárstvo, záhradníctvo a lesníctvo,

         PRIJALA TÚTO SMERNICU:
   Článok 1
   Smernica 66/401/EHS sa mení a dopĺňa takto:

               1.

               Do článku 2 ods. 1 písm. A písm. b) sa medzi nadpis „Leguminosae“ a „Hedysarum coronarium L. sekernica“ vkladá tento záznam:
               „Galega orientalis Lam. Galega orientalis“.

               2.

               Do článku 3 ods. 1 sa medzi „Festuca rubra L. x Festulolium“ a „Lolium multiflorum Lam.“ vkladá tento záznam:
               „Galega orientalis Lam. Galega orientalis“.

               3.

               Prílohy II a III sa menia a dopĺňajú tak, ako je stanovené v prílohe k tejto smernici.

         Článok 2
   Transpozícia
   Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou najneskôr do 31. decembra 2008. Komisii bezodkladne oznámia znenie týchto ustanovení a tabuľku zhody medzi týmito ustanoveniami a touto smernicou.
   Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   Článok 3
   Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
   Článok 4
   Táto smernica je určená členským štátom.

      V Bruseli 13. decembra 2007

            Za Komisiu

         Markos KYPRIANOU

            člen Komisie

      (1)  Ú. v. ES 125, 11.7.1966, s. 2298/66. Smernica naposledy zmenená a doplnená smernicou 2004/117/ES (Ú. v. EÚ L 14, 18.1.2005, s. 18).

      PRÍLOHA

                  1.

                  Príloha II k smernici 66/401/EHS sa mení a dopĺňa takto:

                              a)

                              Do tabuľky v bode 2.A časti I „OSVEDČENÉ OSIVO“ sa medzi nadpis „LEGUMINOSAE“ a „Hedysarum coronarium“ vkladá tento riadok:

                                          Druh

                                          Klíčivosť

                                          Analytická čistota

                                          Maximálny obsah semien iných rastlinných druhov vo vzorke váhy spresnenej v stĺpci 4 prílohy III
                                          (spolu v stĺpci)

                                          Podmienky vzťahujúce sa na obsah semien druhu vlčí bôb inej farby a horkých semien druhu vlčí bôb

                                          Minimálna klíčivosť:
                                          (% čistého semena)

                                          Maximálny obsah tvrdých semien:
                                          (% čistého semena)

                                          Minimálna analytická čistota
                                          (% hmotnosti)

                                          Maximálny obsah semien iných rastlinných druhov
                                          (% hmotnosti)

                                          Spolu

                                          Jeden druh

                                             Agropyron repens

                                             Alopecurus myosuroides

                                             Melilotus spp.

                                             Raphanus raphanistrum

                                             Sinapis arvensis

                                             Avena fatua, Avena ludoviciana, Avena sterilis

                                             Cuscuta spp.

                                             Rumex spp. okrem Rumex acetosella a Rumex maritimus

                                          1

                                          2

                                          3

                                          4

                                          5

                                          6

                                          7

                                          8

                                          9

                                          10

                                          11

                                          12

                                          13

                                          14

                                          15

                                          „Galega orientalis Lam.

                                          60

                                          40

                                          97

                                          2,0

                                          1,5

                                          0,3

                                          0

                                          0

                                          0

                                          0 (l) (m)

                                          10 (e)“

                              b)

                              Do tabuľky v bode 2.A časti II „ZÁKLADNÉ OSIVO“ sa medzi nadpis „LEGUMINOSAE“ a „Hedysarum coronarium“ vkladá tento riadok:

                                          Druh

                                          Maximálny obsah semien iných rastlinných druhov

                                          Ďalšie normy alebo podmienky

                                          Spolu
                                          (% hmotnosti)

                                          Počet semien iných rastlinných druhov vo vzorke váhy spresnených v prílohe III stĺpci 4
                                          (spolu v stĺpci)

                                          Jeden druh

                                             Rumex spp. okrem Rumex acetosella a Rumex maritimus

                                             Agropyron repens

                                             Alopecurus myosuroides

                                             Melilotus spp.

                                          1

                                          2

                                          3

                                          4

                                          5

                                          6

                                          7

                                          8

                                          „Galega orientalis Lam.

                                          0,3

                                          20

                                          2

                                          (e)

                                          (j)“

                  2.

                  Do tabuľky v prílohe III sa medzi nadpis „LEGUMINOSAE“ a „Hedysarum coronarium“ vkladá tento riadok:

                              Druh

                              Maximálna hmotnosť dávky
                              (v tonách)

                              Minimálna hmotnosť vzorky odobranej z dávky
                              (v gramoch)

                              Hmotnosť vzorky na vyčíslenie podľa stĺpcov 12 až 14 prílohy II časti I bodu 2 písm. A a stĺpcov 3 až 7 prílohy II časti II bodu 2 písm. A
                              (v gramoch)

                              1

                              2

                              3

                              4

                              „Galega orientalis Lam.

                              10

                              250

                              200“


title: Smernica Európskeho parlamentu a Rady 2006/31/ES z  5. apríla 2006 , ktorou sa mení a dopĺňa smernica 2004/39/ES o trhoch s finančnými nástrojmi s ohľadom na určité termíny   (Text s významom pre EHP)

text:
               27.4.2006

               SK

               Úradný vestník Európskej únie

               L 114/60

         SMERNICA EURÓPSKEHO PARLAMENTU A RADY 2006/31/ES
   z 5. apríla 2006,
   ktorou sa mení a dopĺňa smernica 2004/39/ES o trhoch s finančnými nástrojmi s ohľadom na určité termíny
   (Text s významom pre EHP)
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 47 ods. 2,
   so zreteľom na návrh Komisie,
   po porade s Európskym hospodárskym a sociálnym výborom,
   so zreteľom na stanovisko Európskej centrálnej banky (1),
   konajúc v súlade s postupom ustanoveným v článku 251 zmluvy (2),
   keďže:

               (1)

               Smernica Európskeho parlamentu a Rady 2004/39/ES z 21. apríla 2004 o trhoch s finančnými nástrojmi (3) zavádza komplexný regulačný režim na zabezpečenie vysokej kvality uskutočňovania investorských transakcií.

               (2)

               V smernici 2004/39/ES sa upravuje, že členské štáty majú prijať zákony, iné právne predpisy a správne opatrenia na dosiahnutie súladu s uvedenou smernicou do 30. apríla 2006. Aby sa zabezpečilo jednotné uplatňovanie tejto smernice v členských štátoch, bude potrebné doplniť veľký počet jej komplexných ustanovení o vykonávacie opatrenia, ktoré má Komisia prijať v priebehu obdobia, ktoré majú členské štáty na transpozíciu. Pretože členské štáty nemôžu v plnom rozsahu pripraviť a dokončiť svoje vnútroštátne zákony, pokiaľ nie je jasný obsah vykonávacích opatrení, môžu mať problémy s dodržaním súčasného termínu na transpozíciu.

               (3)

               Na dosiahnutie súladu s požiadavkami smernice 2004/39/ES a vnútroštátnych vykonávacích právnych predpisov investičné spoločnosti a iné regulované subjekty budú možno musieť zaviesť nové systémy informačných technológií, nové organizačné štruktúry a postupy podávania správ a vedenia účtovníctva alebo urobiť podstatné úpravy svojich súčasných systémov a postupov. Toto bude možné, až keď sa stanoví obsah vykonávacích opatrení, ktoré má Komisia prijať, a vnútroštátnych právnych predpisov transponujúcich smernicu.

               (4)

               Je tiež potrebné, aby sa smernica a jej vykonávacie opatrenia transponovali do vnútroštátnych právnych predpisov alebo súčasne uplatňovali priamo v členských štátoch, aby sa účinok smernice prejavil v plnom rozsahu.

               (5)

               Je teda vhodné predĺžiť členským štátom termín transpozície smernice 2004/39/ES do vnútroštátnych právnych predpisov. Podobne by sa mal odložiť aj termín, do ktorého by mali investičné spoločnosti a úverové inštitúcie uviesť do súladu nové požiadavky, na obdobie, ktoré nasleduje po transpozícii smernice členskými štátmi do vnútroštátnych právnych predpisov.

               (6)

               Vzhľadom na vzájomné prepojenie medzi rôznymi ustanoveniami smernice 2004/39/ES je vhodné, aby sa akékoľvek predĺženie termínov vzťahovalo na všetky ustanovenia smernice. Akékoľvek predĺženie termínov transpozície a uplatňovania by malo byť primerané potrebám členských štátov a regulovaných subjektov a nemalo by ich prekračovať. S cieľom vyhnúť sa fragmentácii, ktorá môže prekážať pri fungovaní vnútorného trhu s cennými papiermi, by členské štáty mali začať uplatňovať ustanovenia smernice 2004/39/ES v rovnakom čase.

               (7)

               Európsky parlament vo svojom uznesení z 5. februára 2002 o vykonávaní právnych predpisov o finančných službách (4) žiadal, aby Európsky parlament a Rada mali rovnaké postavenie pri dohľade nad spôsobom, akým Komisia uplatňuje svoje výkonné právomoci, a tak sa zohľadnili legislatívne právomoci Európskeho parlamentu podľa článku 251 zmluvy. Komisia túto požiadavku podporila v slávnostnom vyhlásení, ktoré v ten istý deň predniesol Európskemu parlamentu jej predseda. 11. decembra 2002 Komisia navrhla zmeny a doplnenia k rozhodnutiu Rady 1999/468/ES z 28. júna 1999, ktorým sa ustanovujú postupy pre výkon vykonávacích právomocí prenesených na Komisiu (5), a 22. apríla 2004 predložila zmenený a doplnený návrh. Podľa názoru Európskeho parlamentu tento návrh neochraňuje jeho legislatívne výsady. Európsky parlament sa domnieva, že Európsky parlament a Rada by mali mať v určenej lehote možnosť zhodnotiť prenos vykonávacích právomocí na Komisiu. Preto je vhodné obmedziť lehotu, počas ktorej môže Komisia prijímať vykonávacie opatrenia.

               (8)

               Európsky parlament by mal mať k dispozícii lehotu troch mesiacov od prvého predloženia pozmeňujúcich a doplňujúcich návrhov a vykonávacích opatrení, aby ich mohol preskúmať a predložiť svoje stanovisko. V naliehavých a riadne odôvodnených prípadoch by však malo byť možné túto lehotu skrátiť. Ak Európsky parlament počas tejto lehoty prijme uznesenie, Komisia by mala opätovne preskúmať pozmeňujúce a doplňujúce návrhy alebo opatrenia.

               (9)

               Potrebné sú ďalšie následné zmeny a doplnenia na odloženie dátumov zrušenia smernice Rady 93/22/EHS z 10. mája 1993 o investičných službách v oblasti cenných papierov (6) a prechodných ustanovení stanovených v smernici 2004/39/ES a na predĺženie časového rozvrhu povinností Komisie pri podávaní správ.

               (10)

               Vzhľadom na odloženie termínu, do ktorého sú členské štáty povinné transponovať smernicu 2004/39/ES do vnútroštátneho právneho poriadku, a termínu, do ktorého investičné firmy a úverové inštitúcie budú spĺňať nové požiadavky, ustanovenia smernice 2004/39/ES nebudú účinné do 1. novembra 2007; preto je vhodné zrušiť smernicu 93/22/EHS s účinnosťou od 1. novembra 2007.

               (11)

               Smernica 2004/39/ES by sa preto mala zodpovedajúcim spôsobom zmeniť a doplniť,

         PRIJALI TÚTO SMERNICU:
   Článok 1
   Smernica 2004/39/ES sa týmto mení a dopĺňa takto:

               1.

               Odôvodnenie 69 sa nahrádza takto:

                           „(69)

                           Európsky parlament by mal mať k dispozícii lehotu troch mesiacov od prvého predloženia pozmeňujúcich a doplňujúcich návrhov a vykonávacích opatrení, aby ich mohol preskúmať a predložiť k nim svoje stanovisko. V naliehavých a riadne odôvodnených prípadoch by však malo byť možné túto lehotu skrátiť. Ak počas tejto lehoty Európsky parlament prijme uznesenie, Komisia by mala opätovne preskúmať pozmeňujúce a doplňujúce návrhy alebo opatrenia.“

               2.

               Článok 64 sa mení a dopĺňa takto:

                           a)

                           vkladá sa tento odsek:
                           „2a.   Žiadne z prijatých vykonávacích opatrení nemôže zmeniť podstatné ustanovenia tejto smernice.“;

                           b)

                           odsek 3 sa nahrádza takto:
                           „3.   Bez toho, aby boli dotknuté už prijaté vykonávacie opatrenia, sa najneskôr do 1. apríla 2008 pozastaví uplatňovanie ustanovení tejto smernice, ktoré si vyžadujú prijatie technických pravidiel, zmien a doplnení a rozhodnutí v súlade s odsekom 2. Európsky parlament a Rada môžu na návrh Komisie obnoviť uplatňovanie príslušných ustanovení v súlade s postupom ustanoveným v článku 251 zmluvy a na tento účel ich preskúmajú pred uvedeným dátumom.“

               3.

               Článok 65 sa nahrádza takto:
               „Článok 65
               Správy a preskúmanie
               1.   Do 31. októbra 2007 Komisia na základe verejných konzultácií a vzhľadom na porady s príslušnými orgánmi predloží Európskemu parlamentu a Rade správu o možnom rozšírení rozsahu pôsobnosti ustanovení smernice týkajúcich sa povinnosti transparentnosti pred začatím obchodu a po jeho skončení vo vzťahu k transakciám s inými druhmi finančných nástrojov ako s akciami.
               2.   Do 31. októbra 2008 Komisia predloží Európskemu parlamentu a Rade správu o uplatňovaní článku 27.
               3.   Do 30. apríla 2008 Komisia na základe verejných konzultácií a vzhľadom na porady s príslušnými orgánmi predloží Európskemu parlamentu a Rade správu o:

                           a)

                           vhodnosti zachovania výnimky uvedenej v článku 2 ods. 1 písm. k) pre podniky, ktorých hlavnou činnosťou je obchodovanie s komoditnými derivátmi na vlastný účet;

                           b)

                           obsahu a forme primeraných požiadaviek na povolenie a dohľad nad takými podnikmi, ako sú investičné spoločnosti v zmysle tejto smernice;

                           c)

                           vhodnosti pravidiel týkajúcich sa ustanovenia viazaných sprostredkovateľov pri vykonávaní investičných služieb a/alebo činností, najmä vzhľadom na dohľad nad nimi;

                           d)

                           vhodnosti zachovania výnimky uvedenej v článku 2 ods. 1 písm. i).

                     4.   Do 30. apríla 2008 Komisia predloží Európskemu parlamentu a Rade správu o situácii pri odstraňovaní prekážok, ktoré môžu brániť konsolidácii informácií na európskej úrovni, ktoré sú obchodné miesta povinné uverejňovať.
               5.   Na základe správ uvedených v odsekoch 1 až 4 Komisia môže predkladať návrhy na príslušné zmeny a doplnenia tejto smernice.
               6.   Do 31. októbra 2006 Komisia na základe porád s príslušnými orgánmi predloží Európskemu parlamentu a Rade správu o vhodnosti zachovania požiadaviek na poistenie zodpovednosti za škodu spôsobenú pri výkone povolania, ktoré sa zavádzajú podľa právnych predpisov Spoločenstva pre sprostredkovateľov.“

               4.

               Článok 69 sa nahrádza takto:
               „Článok 69
               Zrušenie smernice 93/22/EHS
               Smernica 93/22/EHS sa zrušuje s účinnosťou od 1. novembra 2007. Odkazy na smernicu 93/22/EHS sa považujú za odkazy na túto smernicu. Odkazy na pojmy vymedzené v smernici 93/22/EHS alebo na jej články sa považujú za odkazy na rovnaké pojmy vymedzené v tejto smernici alebo na články tejto smernice.“

               5.

               V článku 70 sa prvý pododsek nahrádza takto:
               „Členské štáty prijmú zákony, iné právne predpisy a správne opatrenia potrebné na dosiahnutie súladu s touto smernicou do 31. januára 2007. Bezodkladne o tom informujú Komisiu.
               Tieto opatrenia uplatňujú od 1. novembra 2007.“

               6.

               V článku 71 sa odseky 1 až 5 nahrádzajú takto:
               „1.   Investičné spoločnosti, ktorým bolo v ich domovskom členskom štáte udelené povolenie na poskytovanie investičných služieb pred 1. novembrom 2007, sa na účely tejto smernice považujú za investičné spoločnosti, ktorým bolo udelené povolenie, ak právne predpisy tohto členského štátu ustanovujú, že na vykonávanie týchto činností musia spĺňať podmienky porovnateľné s tými, ktoré sú uložené v článkoch 9 až 14.
               2.   Regulovaný trh alebo organizátor trhu, ktorému bolo pred 1. novembrom 2007 udelené povolenie v jeho domovskom členskom štáte, sa považuje za regulovaný trh alebo organizátora trhu na účely tejto smernice, ak právne predpisy tohto členského štátu ustanovujú, že regulovaný trh alebo organizátor trhu, podľa toho, čo sa hodí, musí spĺňať podmienky porovnateľné s tými, ktoré sú uložené v hlave III.
               3.   Viazaní sprostredkovatelia zapísaní do verejného registra pred 1. novembrom 2007 sa považujú za registrovaných na účely tejto smernice, ak právne predpisy dotknutých členských štátov ustanovujú, že viazaní sprostredkovatelia musia spĺňať podmienky porovnateľné s tými, ktoré sú stanovené v článku 23.
               4.   Informácie oznámené na účely článkov 17, 18 alebo 30 smernice 93/22/EHS pred 1. novembrom 2007 sa považujú za oznámené na účely článkov 31 a 32 tejto smernice.
               5.   Akémukoľvek existujúcemu systému, na ktorý sa vzťahuje vymedzenie pojmu MTF, ktorý prevádzkuje organizátor regulovaného trhu, sa na žiadosť organizátora regulovaného trhu udelí povolenie ako MTF, ak spĺňa rovnocenné pravidlá, ktoré vyžaduje táto smernica na udelenie povolenia a prevádzku systémov MTF, a ak sa príslušná žiadosť podá do 18 mesiacov od 1. novembra 2007.“

         Článok 2
   1.   Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou do 31. januára 2007. Bezodkladne o tom informujú Komisiu.
   Tieto opatrenia uplatňujú od 1. novembra 2007.
   2.   Členské štáty uvedú priamo v prijatých opatreniach alebo pri ich úradnom uverejnení odkaz na túto smernicu. Spôsob a formu tohto odkazu upravia členské štáty.
   Článok 3
   Táto smernica nadobúda účinnosť dňom nasledujúcim po jej uverejnení v Úradnom vestníku Európskej únie.
   Článok 4
   Táto smernica je určená členským štátom.

      V Štrasburgu 5. apríla 2006

            Za Európsky parlament

            predseda

         J. BORRELL FONTELLES

            Za Radu

            predseda

         H. WINKLER

      (1)  Ú. v. EÚ C 323, 20.12.2005, s. 31.

      (2)  Stanovisko Európskeho parlamentu z 13. decembra 2005 (zatiaľ neuverejnené v úradnom vestníku) a rozhodnutie Rady z 10. marca 2006.

      (3)  Ú. v. EÚ L 145, 30.4.2004, s. 1.

      (4)  Ú. v. ES C 284 E, 21.11.2002, s. 115.

      (5)  Ú. v. ES L 184, 17.7.1999, s. 23.

      (6)  Ú. v. ES L 141, 11.6.1993, s. 27. Smernica naposledy zmenená a doplnená smernicou Európskeho parlamentu a Rady 2002/87/ES (Ú. v. EÚ L 35, 11.2.2003, s. 1).


title: Smernica Rady z 21. decembra 1982 ktorá mení a dopĺňa smernice 64/432/EHS a 72/461/EHS, pokiaľ ide o určité opatrenia týkajúce sa slintačky a krívačky a vezikulárnej choroby ošípaných

text:
Dôležité právne oznámenie

|

31982L0893

Úradný vestník L 378 , 31/12/1982 S. 0057 - 0057 Fínske špeciálne vydanie: Kapitola 3 Zväzok 15 S. 0214  Švédske špeciálne vydanie: Kapitola 3 Zväzok 15 S. 0214

		Smernica Radyz 21. decembra 1982ktorá mení a dopĺňa smernice 64/432/EHS a 72/461/EHS, pokiaľ ide o určité opatrenia týkajúce sa slintačky a krívačky a vezikulárnej choroby ošípaných(82/893/EHS)RADA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva a najmä na jej články 43 a 100,so zreteľom na návrh Komisie,so zreteľom na stanovisko Európskeho parlamentu [1]so zreteľom na stanovisko Hospodárskeho a sociálneho výboru [2]keďže smernica 64/432/EHS [3], naposledy zmenená a doplnená smernicou 82/61/EHS [4], stanovuje podmienky, ktoré majú byť splnené, pokiaľ ide o zdravie živého hovädzieho dobytka a ošípaných určených na obchod vo vnútri spoločenstva;keďže vzhľadom k vývoju slintačky a krívačky a vezikulárnej choroby ošípaných v spoločenstve, mali by sa na ďalšie obdobie zachovať opatrenia spoločenstva ustanovené v článkoch 4a a 4b smernice 64/432/EHS; keďže okrem toho, ak sa vyskytne slintačka a krívačka na obmedzenej časti územia členského štátu, musí sa zachovať právo uplatnenia daných ustanovení, ak je choroba zlikvidovaná;keďže smernica 72/461/EHS [5] naposledy zmenená a doplnená smernicou 81/476/EHS [6], stanovuje podmienky, ktoré majú byť splnené, pokiaľ ide o zdravie zvierat, ktorých mäso je určené na obchod vo vnútri spoločenstva;keďže vzhľadom k trendu slintačky a krívačky v spoločenstve mali by sa zachovať opatrenia spoločenstva ustanovené článkom 13 smernice 72/461/EHS,PRIJALA TÚTO SMERNICU:Článok 1Smernica Rady 64/432/EHS sa týmto mení a dopĺňa nasledovne:1. v prvom pododseku článku 4a, sa dátum "31. december 1982" nahrádza dátumom "31. december 1983";2. v článku 4b:a) v prvom a druhom pododseku sa dátum "31. december 1982" nahrádza dátumom "31. december 1983";b) pridáva sa nasledovný odsek:"Tento článok sa naďalej uplatňuje na:i) členské štáty definované v úvodnej časti prvého odseku tam, kde sa vyskytla slintačka a krívačka na obmedzenej časti ich územia a bola zlikvidovaná;ii) členské štáty definované v bodoch A a B prvého odseku tam, kde sa slintačka a krívačka vyskytla na obmedzenej časti ich územia a bola zlikvidovaná."Článok 2V článku 13 smernice 72/461/EHS sa dátum "31. december 1992" nahrádza dátumom "31. december 1983".Článok 3Členské štáty uvedú do účinnosti všetky zákony, iné právne predpisy a administratívne opatrenia potrebné na zaistenie súladu s touto smernicou do 1. januára 1983.Článok 4Táto smernica je adresovaná členským štátom.V Bruseli 21. decembra 1982Za RadupredsedaO. Møller[1] Stanovisko dorucené 17. decembra 1982 (zatial neuverejnené v úradnom vestníku).[2] Stanovisko dorucené 17. decembra 1982 (zatial neuverejnené v úradnom vestníku).[3] Ú. v. ES 121, 29.7.1964, s. 1977/64.[4] Ú. v. ES L 29, 6.2.1982, s. 13.[5] Ú. v. ES L 302, 31.12.1972, s. 24.[6] Ú. v. ES L 186, 8.7.1982, s. 20.--------------------------------------------------


title: Tretia smernica Rady z 9. decembra 1969 o zosúladení právnych predpisov členských štátov týkajúcich sa daní z obratu — zavedenia dane z pridanej hodnoty v členských štátoch

text:
Dôležité právne oznámenie

|

31969L0463

Úradný vestník L 320 , 20/12/1969 S. 0034 - 0035 Fínske špeciálne vydanie: Kapitola 9 Zväzok 1 S. 0013  Dánske špeciálne vydanie: Série I Kapitola 1969(II) S. 0535  Švédske špeciálne vydanie: Kapitola 9 Zväzok 1 S. 0013  Anglické špeciálne vydanie: Série I Kapitola 1969(II) S. 0551  Grécke špeciálne vydanie: Kapitola 09 Zväzok 1 S. 0025  Španielske špeciálne vydanie: Kapitola 09 Zväzok 1 S. 0027  Portugalské špeciálne vydanie Kapitola 09 Zväzok 1 S. 0027

		Tretia smernica Radyz 9. decembra 1969o zosúladení právnych predpisov členských štátov týkajúcich sa daní z obratu — zavedenia dane z pridanej hodnoty v členských štátoch(69/463/EHS)RADA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva, najmä na jej článok 99 a 100,so zreteľom na návrh Komisie,so zreteľom na stanovisko Európskeho parlamentu [1],so zreteľom na stanovisko Hospodárskeho a sociálneho výboru [2],keďže Talianska republika a Belgické kráľovstvo oznámili 14. júla a následne 12. septembra 1969 Komisii, že nie sú schopné dodržať termín 1. januára 1970 na zavedenie dane z pridanej hodnoty stanovený v druhom odseku článku 1 Prvej smernice Rady z 11. apríla 1967 [3] o zosúladení právnych predpisov členských štátov týkajúcich sa dane z obratu; keďže následne tieto členské štáty požiadali o predĺženie lehoty na zavedenie tejto dane o dva roky a o jeden rok;keďže Belgické kráľovstvo zvažuje, že nie je schopné uplatniť daň z pridanej hodnoty k stanovenému dátumu a to najmä z konjunkturálnych a rozpočtových dôvodov špecifických pre Belgicko;keďže Talianska republika uviedla, že už je predložený návrh všeobecnej daňovej reformy na prejednanie a prijatie parlamentom, ktorý sa touto otázkou ešte nezaoberal; keďže podľa uvedeného návrhu sa musia prijať primerané právne predpisy do 31. októbra 1970; keďže následne tento členský štát nie je schopný uplatniť daň z pridanej hodnoty v stanovenom termíne;keďže predĺženie lehoty je možné len vtedy, ak je čo najkratšie;keďže za týchto okolností nesmie byť uvedenie dane z pridanej hodnoty neskôr ako 1. januára 1972;keďže jedným z najdôležitejších cieľov uvedenej prvej smernice je vytvoriť, zavedením dane z pridanej hodnoty k 1. januáru 1970, podmienky zamedzujúce tomu, aby bola hospodárska súťaž narušená daňami z obratu;keďže tento cieľ nie je možné dosiahnuť do 1. januára 1970, najmä ak ide o obchod, keďže tieto členské štáty aj naďalej uplatňujú, prostredníctvom dane z obratu, priemerné sadzby na vyrovnanie domáceho daňového zaťaženia;keďže členské štáty, ktoré nie sú schopné uviesť daň z pridanej hodnoty do 1. januára 1970, by nemali zvyšovať priemerné vyrovnávacie sadzby k 1. októbru 1969,PRIJALA TÚTO SMERNICU:Článok 1Dátum 1. január 1972 nahrádza dátum 1. január 1970 stanovený v článku 1 prvej smernice z 11. apríla 1967.Článok 2Pre účely tejto smernice "priemerné sadzby" sú sadzby vyrovnávacích poplatkov pridovoze a vývozných náhrad, ktoré boli zavedené, aby sa pri domácich výrobkoch vyrovnalo daňové zaťaženie vznikajúce viacfázovou kumulatívnou daňou z obratu na rôznych stupňoch výroby, s výnimkou dane z predaja konečným výrobcom.Článok 3Priemerné sadzby platné k 1. októbru 1969 sa nesmú zvýšiť.Priemerné sadzby platné k tomuto dňu sa však prispôsobia prípadným neskorším úpravám sadzieb dane z obratu.Článok 4Táto smernica je adresovaná členským štátom.V Bruseli 9. decembra 1969Za RaduprezidentH. J. De Koster[1] Ú. v. ES C 139, 28.10.1969, s. 32.[2] Ú. v. ES C 144, 8.11.1969, s. 13.[3] Ú. v. ES 71, 14.4.1967, s. 1301/67.--------------------------------------------------


title: Smernica Rady 2006/117/Euratom z  20. novembra 2006 o dozore a kontrole pri preprave rádioaktívneho odpadu a vyhoretého jadrového paliva

text:
               5.12.2006

               SK

               Úradný vestník Európskej únie

               L 337/21

         SMERNICA RADY 2006/117/EURATOM
   z 20. novembra 2006
   o dozore a kontrole pri preprave rádioaktívneho odpadu a vyhoretého jadrového paliva
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva pre atómovú energiu, a najmä na jej článok 31 ods. 2 a článok 32,
   so zreteľom na návrh Komisie vypracovaný po doručení stanoviska skupiny osôb, ktoré vymenoval Vedecký a technický výbor spomedzi vedeckých expertov v členských štátoch, v súlade s článkom 31 zmluvy a po porade s Európskym hospodárskym a sociálnym výborom (1),
   so zreteľom na stanovisko Európskeho parlamentu (2),
   keďže:

               (1)

               Operácie spojené s prepravou rádioaktívneho odpadu alebo vyhoretého jadrového paliva podliehajú celému radu požiadaviek v rámci právnych nástrojov Spoločenstva a medzinárodných právnych nástrojov týkajúcich sa najmä bezpečnej dopravy rádioaktívneho materiálu a podmienok, za ktorých sa rádioaktívny odpad alebo vyhoreté jadrové palivo ukladá alebo skladuje v krajine určenia.

               (2)

               Popri týchto požiadavkách ochrana zdravia pracovníkov a širokej verejnosti vyžaduje, aby preprava rádioaktívneho odpadu alebo vyhoretého jadrového paliva medzi členskými štátmi a do a zo Spoločenstva podliehala povinnému a spoločnému systému predchádzajúceho povoľovania.

               (3)

               Ako sa uvádza v uznesení Rady z 22. mája 2002 o ustanovení vnútroštátnych systémov dozoru a kontroly prítomnosti rádioaktívnych materiálov v recyklácii kovových materiálov v členských štátoch (3) je dôležité minimalizovať radiačné ohrozenie vyplývajúce z prítomnosti rádioaktívnych materiálov medzi kovovými materiálmi určenými na recykláciu.

               (4)

               Smernica Rady 92/3/Euratom z 3. februára 1992 o dohľade a kontrole zásielok rádioaktívneho odpadu medzi členskými štátmi a do a von zo Spoločenstva (4) ustanovila pre Spoločenstvo prísny systém kontroly a predchádzajúceho povoľovania pre prepravu rádioaktívneho odpadu, ktorý sa osvedčil ako vyhovujúci. Tento systém je však potrebné zmeniť a doplniť na základe skúseností, aby sa objasnili a pridali pojmy a definície, riešili situácie, ktoré sa v minulosti opomenuli, zjednodušil sa existujúci postup prepravy rádioaktívneho odpadu medzi členskými štátmi a zaručila sa zhoda s ďalšími ustanoveniami Spoločenstva a medzinárodnými ustanoveniami, a najmä so spoločným dohovorom o bezpečnosti nakladania s vyhoretým jadrovým palivom a bezpečnosti nakladania s rádioaktívnym odpadom (ďalej len „spoločný dohovor“), ku ktorému Spoločenstvo pristúpilo 2. januára 2006.

               (5)

               V rámci piatej fázy iniciatívy SLIM (Jednoduchšie právne predpisy pre vnútorný trh) sa zriadila pracovná skupina zo zástupcov členských štátov a používateľov s cieľom odstrániť viaceré obavy, ktoré vyjadrili používatelia smernice 92/3/Euratom, a súčasne ju uviesť do súladu so súčasnými medzinárodnými pravidlami a nástrojmi.

               (6)

               Postup ustanovený v smernici 92/3/Euratom sa v praxi uplatňoval len na prepravu vyhoretého jadrového paliva, pre ktoré sa neplánovalo žiadne ďalšie využitie a ktoré sa teda na účely uvedenej smernice považovalo za „rádioaktívny odpad“. Vylúčenie uplatňovania takéhoto postupu dozoru a kontroly na vyhoreté jadrové palivo, ak je toto palivo určené na prepracovanie, nie je z rádiologického hľadiska opodstatnené. Preto je vhodné, aby sa táto smernica vzťahovala na všetky prepravy vyhoretého jadrového paliva bez ohľadu na to, či je určené na uloženie, alebo na prepracovanie.

               (7)

               Každý členský štát by mal v plnej miere zostať zodpovedný za výber svojej politiky nakladania s jadrovým odpadom a vyhoretým jadrovým palivom v rámci svojej jurisdikcie: niektoré si zvolia prepracovanie vyhoretého jadrového paliva, iné majú za cieľ konečné uloženie vyhoretého jadrového paliva bez akéhokoľvek ďalšieho plánovaného použitia. Touto smernicou by nemalo byť dotknuté právo členských štátov vyvážať svoje vyhoreté jadrové palivo na prepracovanie a zo žiadneho ustanovenia tejto smernice by nemalo vyplývať, že členský štát určenia má prijať prepravu rádioaktívneho odpadu a vyhoretého jadrového paliva na konečnú úpravu alebo uloženie okrem prípadov spätnej prepravy. Každé odmietnutie takejto prepravy by sa malo odôvodniť na základe kritérií stanovených v tejto smernici.

               (8)

               Zjednodušenie existujúceho postupu by nemalo brániť uplatňovaniu existujúcich práv členských štátov namietať proti podmienkam alebo ukladať podmienky vo vzťahu k preprave rádioaktívneho odpadu, ktorá vyžaduje ich súhlas. Námietky by nemali byť svojvoľné, ale by sa mali zakladať na príslušnom vnútroštátnom práve, práve Spoločenstva alebo medzinárodnom práve. Práva a povinnosti členských štátov podľa medzinárodného práva, a najmä výkon práv a slobôd námornej, riečnej a leteckej dopravy, ako sú stanovené podľa medzinárodného práva, lodnými a leteckými prepravcami, by nemali byť dotknuté touto smernicou.

               (9)

               Možnosť členských štátov určenia alebo tranzitu odmietnuť postup automatického udelenia súhlasu s prepravou ukladá neodôvodnenú administratívnu záťaž a spôsobuje neistotu. Povinné potvrdzovanie prijatia žiadosti orgánmi krajín určenia a tranzitu spolu s predĺžením lehoty na udelenie súhlasu by malo umožniť predpokladať tichý súhlas s vysokým stupňom istoty.

               (10)

               „Povoľovanie“ prepravy v zmysle tejto smernice by nemalo nahrádzať žiadne osobitné vnútroštátne podmienky prepravy, ako napríklad dopravné licencie.

               (11)

               V záujme ochrany zdravia ľudí a životného prostredia pred nebezpečenstvami súvisiacimi s rádioaktívnym odpadom by sa mali zohľadniť riziká vyskytujúce sa mimo Spoločenstva. V prípade rádioaktívneho odpadu a vyhoretého jadrového paliva opúšťajúceho Spoločenstvo by tretia krajina určenia nemala byť len informovaná o preprave, ale mala by vydať aj svoj súhlas.

               (12)

               Príslušné orgány členského štátu určenia by mali spolupracovať a udržiavať úzke styky s ostatnými dotknutými príslušnými orgánmi, aby sa zabránilo zbytočnému omeškaniu a aby sa zabezpečil hladký chod schvaľovacieho postupu stanoveného touto smernicou.

               (13)

               Požiadavka, aby osoba zodpovedná za prepravu prijala v prípade potreby nápravné bezpečnostné opatrenia, ak sa preprava neuskutoční, by nemala brániť uplatňovaniu mechanizmov zriadených členskými štátmi na vnútroštátnej úrovni.

               (14)

               Požiadavka, aby bol držiteľ zodpovedný za náklady vznikajúce v prípadoch, keď sa preprava neuskutoční, by nemala brániť uplatňovaniu mechanizmov zriadených členskými štátmi na vnútroštátnej úrovni alebo akýmkoľvek zmluvným dojednaniam medzi držiteľom a akoukoľvek inou osobou zúčastnenou na preprave.

               (15)

               Hoci by sa rádioaktívny odpad mal, pokiaľ je to v súlade s bezpečnosťou nakladania s týmto materiálom, ukladať v štáte, v ktorom vznikol, uznáva sa, že členské štáty by mali presadzovať vzájomné dohody, aby sa umožnilo bezpečné a efektívne nakladanie s rádioaktívnym odpadom alebo vyhoretým jadrovým palivom z členských štátov, ktoré ho vytvárajú v malých množstvách, alebo ak by vytvorenie príslušných zariadení nebolo z rádiologického hľadiska opodstatnené.

               (16)

               Keď príjemca z tretej krajiny a držiteľ z tretej krajiny uzavreli dojednanie podľa článku 27 spoločného dohovoru, rovnaké dojednanie možno použiť na účely tejto smernice.

               (17)

               Na účely tejto smernice a na základe doterajších skúseností je vhodné upraviť existujúci štandardizovaný dokument. V záujme jednoznačnosti by sa mala stanoviť povinnosť zaviesť k dátumu transpozície tejto smernice nový štandardizovaný dokument. Keby sa však tento konečný termín nedodržal, prechodné ustanovenia by mali stanoviť používanie existujúceho štandardizovaného dokumentu. Okrem toho by jasné pravidlá používania jazykov mali poskytnúť právnu istotu a zabrániť neodôvodneným zdržaniam.

               (18)

               Pravidelné správy podávané členskými štátmi Komisii a Komisiou Európskemu parlamentu, Rade a Európskemu hospodárskemu a sociálnemu výboru by mali poskytnúť užitočný prehľad o povoleniach vydaných v celom Spoločenstve a identifikovať prípadné ťažkosti, s ktorými sa členské štáty stretli v praxi, ako aj uplatnené riešenia.

               (19)

               Smernica Rady 96/29/Euratom z 13. mája 1996, ktorá stanovuje základné bezpečnostné normy ochrany zdravia pracovníkov a obyvateľstva pred nebezpečenstvami vznikajúcimi v dôsledku ionizujúceho žiarenia (5), sa vzťahuje okrem iného na prepravu, dovoz a vývoz rádioaktívnych látok do a zo Spoločenstva a ustanovuje systém postupov podávania správ a povoľovania, ktorý sa týka činností súvisiacich s ionizujúcim žiarením. Tieto ustanovenia sú preto relevantné pre oblasť, na ktorú sa vzťahuje táto smernica.

               (20)

               Na základe uvedeného je v záujme jednoznačnosti potrebné zrušiť a nahradiť smernicu 92/3/Euratom. Povinnosti členských štátov súvisiace s lehotami na transpozíciu zrušenej smernice do ich vnútroštátneho práva a na jej uplatňovanie by nemali byť touto smernicou dotknuté.

               (21)

               V súlade s bodom 34 Medziinštitucionálnej dohody o lepšom zákonodarstve (6) sa členské štáty vyzývajú, aby pre seba a v záujme Spoločenstva vypracovali a zverejnili vlastné tabuľky, ktoré budú čo najlepšie vyjadrovať vzájomný vzťah medzi touto smernicou a opatreniami na jej transpozíciu,

         PRIJALA TÚTO SMERNICU:
   KAPITOLA 1
   PREDBEŽNÉ USTANOVENIA
   Článok 1
   Predmet úpravy a rozsah pôsobnosti
   1.   Táto smernica ustanovuje systém Spoločenstva na dozor nad cezhraničnou prepravou rádioaktívneho odpadu a vyhoretého jadrového paliva a na jej kontrolu s cieľom zaručiť primeranú ochranu obyvateľstva.
   2.   Táto smernica sa vzťahuje na cezhraničnú prepravu rádioaktívneho odpadu alebo vyhoretého jadrového paliva vždy, keď:

               a)

               je krajinou pôvodu alebo krajinou určenia, alebo krajinou tranzitu členský štát Spoločenstva, a

               b)

               množstvo a koncentrácia zásielky presahuje úrovne ustanovené v článku 3 ods. 2 písm. a) a b) smernice 96/29/Euratom.

         3.   Táto smernica sa nevzťahuje na prepravu použitých uzatvorených žiaričov dodávateľom alebo výrobcom rádioaktívnych žiaričov alebo uznanému zariadeniu.
   4.   Táto smernica sa nevzťahuje na prepravu rádioaktívnych materiálov získaných na ďalšie použitie prostredníctvom prepracovania.
   5.   Táto smernica sa nevzťahuje na cezhraničnú prepravu odpadu, ktorý obsahuje iba prirodzene sa vyskytujúce rádionuklidy.
   6.   Touto smernicou nie sú dotknuté práva a povinnosti podľa medzinárodného práva.
   Článok 2
   Spätná preprava súvisiaca s operáciami spracovania a prepracovania
   Táto smernica nemá vplyv na právo členského štátu alebo podniku v členskom štáte, do ktorého:

               a)

               sa má rádioaktívny odpad prepraviť na spracovanie, alebo

               b)

               sa má prepraviť iný materiál na úpravy rádioaktívneho odpadu,

         vrátiť rádioaktívny odpad po spracovaní a úprave do krajiny jeho pôvodu. Táto smernica nemá vplyv ani na právo členského štátu alebo podniku v tomto členskom štáte, do ktorého sa má prepraviť vyhoreté jadrové palivo na prepracovanie, vrátiť rádioaktívny odpad vzniknutý prepracovaním do krajiny jeho pôvodu.
   Článok 3
   Cezhraničná preprava vyhoretého jadrového paliva určeného na prepracovanie
   Bez toho, aby bola dotknutá právomoc každého členského štátu vymedziť vlastnú politiku týkajúcu sa cyklu vyhoretého jadrového paliva, táto smernica nemá vplyv na právo členského štátu vyvážať vyhoreté jadrové palivo na prepracovanie po zohľadnení zásad spoločného jadrového trhu, najmä voľného pohybu tovaru. Nad touto prepravou sa vykonáva dozor a kontrola v súlade s postupmi ustanovenými v tejto smernici.
   Článok 4
   Spätná preprava týkajúca sa nepovolenej prepravy a nedeklarovaného rádioaktívneho odpadu
   Táto smernica nemá vplyv na právo členského štátu bezpečne vrátiť do krajiny pôvodu:

               a)

               zásielky rádioaktívneho odpadu a vyhoretého jadrového paliva, ktoré patria do rozsahu pôsobnosti tejto smernice, ale neboli riadne povolené v súlade s touto smernicou, a

               b)

               rádioaktívne kontaminovaný odpad alebo materiál obsahujúci rádioaktívne žiariče, ak tento materiál nebol deklarovaný krajinou pôvodu ako rádioaktívny odpad.

         Článok 5
   Vymedzenie pojmov
   Na účely tejto smernice platia tieto vymedzenia pojmov:

               1.

               „rádioaktívny odpad“ je rádioaktívny materiál v plynnom, kvapalnom alebo pevnom skupenstve, ktorý krajina pôvodu ani krajina určenia, ani fyzická alebo právnická osoba, ktorej rozhodnutie tieto krajiny akceptujú, nezamýšľajú ďalej používať a ktorý kontroluje dozorný orgán ako rádioaktívny odpad na základe legislatívneho a regulačného rámca krajiny pôvodu a krajiny určenia;

               2.

               „vyhoreté jadrové palivo“ je jadrové palivo, ktoré bolo ožiarené v aktívnej zóne reaktora a bolo odtiaľ natrvalo vyvezené; vyhoreté jadrové palivo sa môže považovať za použiteľný zdroj, ktorý možno prepracovať alebo ho možno určiť na konečné uloženie bez ďalšieho plánovaného použitia a nakladať s ním ako s rádioaktívnym odpadom;

               3.

               „prepracovanie“ je proces alebo operácia, ktorej cieľom je extrahovať rádioaktívne izotopy z vyhoretého jadrového paliva na ďalšie použitie;

               4.

               „preprava“ je súbor operácií spojených s premiestnením rádioaktívneho odpadu alebo vyhoretého jadrového paliva z krajiny alebo členského štátu pôvodu do krajiny alebo členského štátu určenia;

               5.

               „preprava v rámci Spoločenstva“ je preprava, v ktorej sú krajina pôvodu a krajina určenia členskými štátmi;

               6.

               „preprava mimo Spoločenstva“ je preprava, v ktorej sú krajina pôvodu a/alebo krajina určenia tretími krajinami;

               7.

               „uloženie“ je umiestnenie rádioaktívneho odpadu alebo vyhoretého jadrového paliva do určeného zariadenia bez úmyslu jeho opätovného vybratia;

               8.

               „skladovanie“ je umiestnenie rádioaktívneho odpadu alebo vyhoretého jadrového paliva v zariadení, ktoré zabezpečuje jeho izoláciu, s úmyslom jeho opätovného vybratia;

               9.

               „držiteľ“ je akákoľvek fyzická alebo právnická osoba, ktorá je pred realizáciou prepravy rádioaktívneho odpadu alebo vyhoretého jadrového paliva zodpovedná podľa platného vnútroštátneho práva za tieto materiály a zamýšľa realizovať prepravu príjemcovi;

               10.

               „príjemca“ je akákoľvek fyzická alebo právnická osoba, ktorej sa zasiela rádioaktívny odpad alebo vyhoreté jadrové palivo;

               11.

               „krajina alebo členský štát pôvodu“ je akákoľvek krajina alebo členský štát, z ktorého sa plánuje začať alebo sa začína preprava, a „krajina alebo členský štát určenia“ je akákoľvek krajina alebo členský štát, do ktorého sa plánuje alebo uskutočňuje preprava;

               12.

               „krajina alebo členský štát tranzitu“ je akákoľvek iná krajina alebo iný členský štát ako krajina alebo členský štát pôvodu alebo krajina alebo členský štát určenia, cez ktorého územie sa plánuje alebo uskutočňuje preprava;

               13.

               „príslušné orgány“ sú akékoľvek orgány, ktoré sú podľa práva alebo iných predpisov krajín pôvodu, tranzitu alebo určenia splnomocnené vykonávať dozor nad prepravou rádioaktívneho odpadu alebo vyhoretého jadrového paliva a jej kontrolu;

               14.

               „uzatvorený žiarič“ má význam vymedzený v smernici 96/29/Euratom a v prípade potreby zahŕňa kapsulu obaľujúcu rádioaktívny materiál ako súčasť žiariča;

               15.

               „použitý žiarič“ je uzatvorený žiarič, ktorý sa už viac nepoužíva ani neplánuje používať na postup, na ktorý bolo udelené povolenie;

               16.

               „uznané zariadenie“ je zariadenie nachádzajúce sa na území krajiny a schválené príslušnými orgánmi tejto krajiny v súlade s vnútroštátnym právom na dlhodobé skladovanie alebo uloženie uzatvorených žiaričov alebo zariadenie riadne splnomocnené podľa vnútroštátneho práva na dočasné skladovanie uzatvorených žiaričov;

               17.

               „riadne vyplnená žiadosť“ je štandardizovaný dokument, ktorý spĺňa všetky podmienky stanovené v súlade s článkom 17.

         KAPITOLA 2
   PREPRAVA V RÁMCI SPOLOČENSTVA
   Článok 6
   Žiadosť o povolenie prepravy
   1.   Držiteľ, ktorý plánuje realizovať prepravu rádioaktívneho odpadu alebo vyhoretého jadrového paliva v rámci Spoločenstva alebo zariadiť realizáciu takejto prepravy, predloží príslušným orgánom členského štátu pôvodu riadne vyplnenú žiadosť o povolenie.
   2.   Žiadosť možno poslať na viac ako jednu prepravu za predpokladu, že:

               a)

               rádioaktívny odpad alebo vyhoreté jadrové palivo, ktorého sa žiadosť týka, má v podstate rovnaké fyzikálne, chemické a rádioaktívne vlastnosti, a

               b)

               preprava sa má uskutočniť od toho istého držiteľa tomu istému príjemcovi a týka sa tých istých príslušných orgánov, a

               c)

               ak je preprava spojená s tranzitom cez tretie krajiny, takýto tranzit sa uskutočňuje cez ten istý hraničný priechod vstupu do Spoločenstva a/alebo výstupu zo Spoločenstva a cez ten istý hraničný priechod dotknutej tretej krajiny alebo dotknutých tretích krajín, pokiaľ sa dotknuté príslušné orgány nedohodnú inak.

         Článok 7
   Odoslanie žiadosti príslušným orgánom
   1.   Príslušné orgány členského štátu pôvodu zašlú riadne vyplnené žiadosti uvedené v článku 6 na schválenie príslušným orgánom členského štátu určenia a prípadným príslušným orgánom členských štátov tranzitu.
   2.   Príslušné orgány dotknutých členských štátov prijmú opatrenia potrebné na zabezpečenie toho, aby sa so všetkými informáciami o preprave, na ktoré sa vzťahuje táto smernica, nakladalo s náležitou opatrnosťou a aby sa zabránilo ich zneužitiu.
   Článok 8
   Potvrdenie o prijatí a žiadosť o informácie
   1.   Príslušné orgány členského štátu určenia a tranzitu do 20 dní od prijatia žiadosti overia, či je žiadosť riadne vyplnená v zmysle článku 5 ods. 17.
   2.   Ak je žiadosť riadne vyplnená, príslušné orgány členského štátu určenia zašlú najneskôr 10 dní po uplynutí 20-dňovej lehoty stanovenej v odseku 1 príslušným orgánom členského štátu pôvodu potvrdenie o prijatí a jeho kópiu ostatným dotknutým príslušným orgánom.
   3.   Ak sa ktorýkoľvek z príslušných orgánov dotknutých členských štátov domnieva, že žiadosť nie je riadne vyplnená, požiada o chýbajúce informácie príslušné orgány členského štátu pôvodu a o tejto žiadosti informuje ostatné príslušné orgány. Táto žiadosť sa podá pred uplynutím lehoty stanovenej v odseku 1.
   Príslušné orgány členského štátu pôvodu zašlú požadované informácie dotknutým príslušným orgánom.
   Príslušné orgány členského štátu určenia zašlú najneskôr 10 dní odo dňa prijatia chýbajúcich informácií a najskôr po uplynutí 20-dňovej lehoty stanovenej v odseku 1 príslušným orgánom členského štátu pôvodu potvrdenie o prijatí a jeho kópiu ostatným dotknutým príslušným orgánom.
   4.   Lehoty stanovené v odsekoch 1, 2 a 3 na vydanie potvrdenia o prijatí možno skrátiť, ak sú príslušné orgány určenia a tranzitu presvedčené, že žiadosť je riadne vyplnená.
   Článok 9
   Schválenie a odmietnutie
   1.   Príslušné orgány všetkých dotknutých členských štátov najneskôr dva mesiace odo dňa potvrdenia prijatia oznámia príslušným orgánom členského štátu pôvodu svoj súhlas alebo podmienky, ktoré považujú za potrebné na udelenie súhlasu, alebo svoje odmietnutie udeliť súhlas.
   Príslušné orgány členského štátu určenia alebo ktoréhokoľvek členského štátu tranzitu však môžu požiadať o predĺženie lehoty na oznámenie svojho stanoviska uvedenej v prvom pododseku najviac o jeden mesiac.
   2.   Ak po uplynutí lehôt stanovených v odseku 1 nepríde od príslušných orgánov členského štátu určenia a/alebo od predpokladaného členského štátu tranzitu žiadna odpoveď, súhlas týchto krajín s požadovanou prepravou sa považuje za udelený.
   3.   Členské štáty uvedú dôvody každého odmietnutia udeliť súhlas alebo podmienok súvisiacich s ich súhlasom, ktoré sa zakladajú:

               a)

               pre členské štáty tranzitu – na príslušných vnútroštátnych alebo medzinárodných právnych predpisoch alebo právnych predpisoch Spoločenstva, ktoré sa vzťahujú na prepravu rádioaktívneho materiálu;

               b)

               pre členský štát určenia – na príslušných právnych predpisoch, ktoré sa vzťahujú na nakladanie s rádioaktívnym odpadom alebo vyhoretým jadrovým palivom, alebo na príslušných vnútroštátnych alebo medzinárodných právnych predpisoch alebo právnych predpisoch Spoločenstva, ktoré sa vzťahujú na prepravu rádioaktívneho materiálu.

         Žiadne podmienky, ktoré ukladajú príslušné orgány členských štátov, bez ohľadu na to, či ide o krajinu tranzitu, alebo určenia, nemôžu byť prísnejšie ako podmienky ustanovené pre podobné prepravy v rámci týchto členských štátov.
   4.   Členské štáty alebo štáty, ktoré udelili súhlas na tranzitnú prepravu, nemôžu odmietnuť udelenie súhlasu na spätnú prepravu v týchto prípadoch:

               a)

               v prípade, ak sa pôvodný súhlas týkal materiálu, ktorý sa zasiela na účely úpravy alebo prepracovania, ak ide o spätnú prepravu rádioaktívneho odpadu alebo iných výrobkov zodpovedajúcich pôvodnému materiálu po úprave alebo prepracovaní a ak sú dodržané všetky súvisiace právne predpisy;

               b)

               za okolností opísaných v článku 12, ak sa spätná preprava uskutočňuje za tých istých podmienok a s rovnakými špecifikáciami.

         5.   Neodôvodnené zdržania a/alebo nedostatok spolupráce príslušných orgánov iného členského štátu sa oznamuje Komisii.
   Článok 10
   Povolenie prepravy
   1.   Ak boli udelené všetky súhlasy potrebné na prepravu, príslušné orgány členského štátu pôvodu sú oprávnené povoliť držiteľovi realizáciu prepravy a informujú o tom príslušné orgány členského štátu určenia a každého členského štátu alebo tretej krajiny tranzitu.
   2.   Povolenie uvedené v odseku 1 žiadnym spôsobom neovplyvňuje zodpovednosť držiteľa, dopravcov, vlastníka, príjemcu ani akejkoľvek inej fyzickej alebo právnickej osoby zúčastnenej na preprave.
   3.   Jedno povolenie sa môže vzťahovať na viac ako jednu prepravu, ak sú splnené podmienky uvedené v článku 6 ods. 2.
   4.   Každé povolenie je platné na obdobie najviac troch rokov.
   Pri určovaní lehoty platnosti členské štáty zohľadnia všetky podmienky, ktoré súhlasne stanovili členské štáty určenia alebo tranzitu.
   Článok 11
   Potvrdenie o prijatí zásielky
   1.   Do 15 dní od prijatia pošle príjemca príslušným orgánom členského štátu určenia potvrdenie o prijatí každej zásielky.
   2.   Príslušné orgány členského štátu určenia pošlú kópie potvrdenia o prijatí členskému štátu pôvodu a každému členskému štátu alebo tretej krajine tranzitu.
   3.   Príslušné orgány členského štátu pôvodu pošlú kópiu potvrdenia o prijatí pôvodnému držiteľovi.
   Článok 12
   Neuskutočnenie prepravy
   1.   Členský štát určenia, pôvodu alebo tranzitu sa môže rozhodnúť, že preprava sa nesmie dokončiť, ak podmienky prepravy už viac nie sú splnené v súlade s touto smernicou alebo nie sú v súlade s povoleniami alebo súhlasmi vydanými podľa tejto smernice.
   Taký členský štát bezodkladne informuje o svojom rozhodnutí príslušné orgány ostatných členských štátov zúčastnených na preprave.
   2.   Ak sa preprava nemôže dokončiť alebo ak podmienky prepravy nie sú splnené v súlade s touto smernicou, príslušné orgány členského štátu pôvodu zabezpečia, aby sa dotknutý rádioaktívny odpad alebo vyhoreté jadrové palivo vrátilo späť držiteľovi, pokiaľ nemožno prijať alternatívny bezpečný postup. Tieto príslušné orgány zabezpečia, aby osoba zodpovedná za prepravu prijala v prípade potreby nápravné bezpečnostné opatrenia.
   3.   Držiteľ znáša náklady vzniknuté v prípadoch, keď sa preprava nemôže alebo nesmie dokončiť.
   KAPITOLA 3
   PREPRAVA MIMO SPOLOČENSTVA
   Článok 13
   Dovozy do Spoločenstva
   1.   Ak má rádioaktívny odpad alebo vyhoreté jadrové palivo, ktoré patrí do rozsahu pôsobnosti tejto smernice, vstúpiť na územie Spoločenstva z tretej krajiny a krajinou určenia je členský štát, príjemca predloží príslušným orgánom daného členského štátu žiadosť o povolenie. Žiadosť možno poslať na viac ako jednu prepravu za podmienok uvedených v článku 6 ods. 2.
   Žiadosť obsahuje dôkaz o tom, že príjemca uzatvoril s držiteľom usadeným v tretej krajine a akceptovaným príslušnými orgánmi tejto tretej krajiny dojednanie, ktoré tohto držiteľa zaväzuje prevziať späť rádioaktívny odpad alebo vyhoreté jadrové palivo, ak prepravu nemožno dokončiť v súlade s touto smernicou, ako je ustanovené v odseku 5 tohto článku.
   2.   Príslušné orgány členského štátu určenia pošlú žiadosť uvedenú v odseku 1 na schválenie prípadným príslušným orgánom členských štátov tranzitu.
   Uplatňujú sa články 8 a 9.
   3.   Ak boli na prepravu udelené všetky nevyhnutné súhlasy, príslušné orgány členského štátu určenia sú oprávnené povoliť príjemcovi realizáciu prepravy a informujú o tom príslušné orgány členského štátu alebo tretej krajiny pôvodu alebo tranzitu.
   Uplatňuje sa článok 10 ods. 2, 3 a 4.
   4.   Príjemca pošle príslušným orgánom členského štátu určenia do 15 dní od prijatia zásielky potvrdenie o prijatí každej zásielky. Príslušné orgány členského štátu určenia pošlú kópie potvrdenia krajine pôvodu a každému členskému štátu alebo tretej krajine tranzitu.
   5.   Členský štát určenia alebo ktorýkoľvek členský štát tranzitu sa môže rozhodnúť, že preprava sa nesmie dokončiť, ak podmienky prepravy už viac nie sú splnené v súlade s touto smernicou alebo nie sú v súlade s povoleniami alebo súhlasmi vydanými podľa tejto smernice. Tento členský štát bezodkladne informuje o svojom rozhodnutí príslušné orgány členského štátu pôvodu.
   6.   Príjemca znáša náklady vzniknuté v prípadoch, keď sa preprava nemôže alebo nesmie dokončiť.
   Článok 14
   Tranzit cez územie Spoločenstva
   1.   Ak má rádioaktívny odpad alebo vyhoreté jadrové palivo vstúpiť na územie Spoločenstva z tretej krajiny a krajinou určenia nie je členský štát, fyzická alebo právnická osoba, ktorá je zodpovedná za prepravu v rámci členského štátu, cez ktorého colnicu má rádioaktívny odpad prvýkrát vstúpiť na územie Spoločenstva („prvý členský štát tranzitu“), predloží príslušným orgánom daného členského štátu žiadosť o povolenie. Žiadosť možno poslať na viac ako jednu prepravu za podmienok uvedených v článku 6 ods. 2.
   Žiadosť obsahuje dôkaz o tom, že príjemca usadený v tretej krajine uzatvoril s držiteľom usadeným v tretej krajine a akceptovaným jej príslušnými orgánmi dojednanie, ktoré tohto držiteľa zaväzuje vziať späť rádioaktívny odpad alebo vyhoreté jadrové palivo, ak prepravu nemožno dokončiť v súlade s touto smernicou, ako je ustanovené v odseku 5 tohto článku.
   2.   Príslušné orgány prvého členského štátu tranzitu pošlú žiadosť uvedenú v odseku 1 na schválenie príslušným orgánom prípadných ostatných členských štátov tranzitu.
   Uplatňujú sa články 8 a 9.
   3.   Ak boli na prepravu udelené všetky nevyhnutné súhlasy, príslušné orgány prvého členského štátu tranzitu sú oprávnené povoliť zodpovednej osobe uvedenej v odseku 1 realizáciu prepravy a informujú o tom príslušné orgány každého iného členského štátu alebo tretej krajiny tranzitu.
   Uplatňuje sa článok 10 ods. 2, 3 a 4.
   4.   Zodpovedná osoba uvedená v odseku 1 oznámi príslušným orgánom prvého členského štátu tranzitu, že rádioaktívny odpad alebo vyhoreté jadrové palivo dosiahlo svoje miesto určenia v tretej krajine, a to do 15 dní odo dňa ich príchodu, a uvedie poslednú colnicu v Spoločenstve, cez ktorú zásielka prešla.
   Toto oznámenie sa doloží vyhlásením alebo osvedčením príjemcu, v ktorom sa uvedie, že rádioaktívny odpad alebo vyhoreté jadrové palivo dosiahlo svoje príslušné miesto určenia, a uvedie sa colnica vstupu do tretej krajiny.
   5.   Členský štát tranzitu sa môže rozhodnúť, že preprava sa nesmie dokončiť, ak podmienky prepravy už viac nie sú splnené v súlade s touto smernicou alebo nie sú v súlade s povoleniami alebo súhlasmi vydanými podľa tejto smernice. Tento členský štát bezodkladne informuje o svojom rozhodnutí príslušné orgány členského štátu pôvodu. Zodpovedná osoba uvedená v odseku 1 znáša náklady vzniknuté v prípadoch, keď sa preprava nemôže alebo nesmie dokončiť.
   Článok 15
   Vývozy zo Spoločenstva
   1.   Ak sa má rádioaktívny odpad alebo vyhoreté jadrové palivo vyviezť zo Spoločenstva do tretej krajiny, držiteľ predloží príslušným orgánom členského štátu pôvodu žiadosť o povolenie. Žiadosť možno poslať na viac ako jednu prepravu za podmienok uvedených v článku 6 ods. 2.
   2.   Príslušné orgány členského štátu pôvodu:

               a)

               informujú príslušné orgány krajiny určenia o plánovanej preprave a požiadajú ich o súhlas;

               b)

               pošlú žiadosť uvedenú v odseku 1 na schválenie príslušným orgánom prípadného členského štátu tranzitu.

         Uplatňuje sa článok 8.
   3.   Ak boli na prepravu udelené všetky nevyhnutné súhlasy, príslušné orgány členského štátu pôvodu sú oprávnené povoliť držiteľovi realizáciu prepravy a informujú o tom príslušné orgány tretej krajiny určenia a každého členského štátu alebo tretej krajiny tranzitu.
   Uplatňuje sa článok 10 ods. 2, 3 a 4.
   4.   Držiteľ oznámi príslušným orgánom členského štátu pôvodu, že rádioaktívny odpad alebo vyhoreté jadrové palivo dosiahlo svoje miesto určenia v tretej krajine, a to do 15 dní odo dňa ich príchodu, a uvedie poslednú colnicu v Spoločenstve, cez ktorú zásielka prešla.
   Toto oznámenie sa doloží vyhlásením alebo osvedčením príjemcu, v ktorom sa uvedie, že rádioaktívny odpad alebo vyhoreté jadrové palivo dosiahlo svoje príslušné miesto určenia, a uvedie sa colnica vstupu do tretej krajiny.
   5.   Členský štát pôvodu alebo ktorýkoľvek členský štát tranzitu sa môže rozhodnúť, že preprava sa nesmie dokončiť, ak podmienky prepravy už viac nie sú splnené v súlade s touto smernicou alebo nie sú v súlade s povoleniami alebo súhlasmi vydanými podľa tejto smernice. Tento členský štát tranzitu bezodkladne informuje o svojom rozhodnutí príslušné orgány členského štátu pôvodu.
   Uplatňuje sa článok 12 ods. 2 a 3.
   Článok 16
   Zakázané vývozy
   1.   Príslušné orgány členských štátov nepovolia prepravu:

               a)

               do miesta určenia ležiaceho južne od 60° južnej zemepisnej šírky, alebo

               b)

               do štátu, ktorý je účastníkom Dohody o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej (dohoda AKT – ES z Cotonou) a ktorý nie je členským štátom, bez toho, aby bol dotknutý článok 2, alebo

               c)

               do tretej krajiny, ktorá podľa názoru príslušných orgánov členského štátu pôvodu a v súlade s kritériami uvedenými v odseku 2 tohto článku nemá administratívne a technické kapacity a regulačnú štruktúru na bezpečné nakladanie s rádioaktívnym odpadom alebo vyhoretým jadrovým palivom, ako uvádza spoločný dohovor. Členské štáty by pritom mali náležite zohľadňovať všetky relevantné informácie od ostatných členských štátov. V tejto súvislosti členské štáty každý rok informujú Komisiu a poradný výbor zriadený podľa článku 21.

         2.   Komisia v súlade s postupom ustanoveným v článku 21 a po zohľadnení okrem iného aj príslušných bezpečnostných noriem Medzinárodnej agentúry pre atómovú energiu (MAAE) určí kritériá umožňujúce členským štátom posúdiť, či sú požiadavky na vývoz splnené.
   KAPITOLA 4
   VŠEOBECNÉ USTANOVENIA
   Článok 17
   Používanie štandardizovaného dokumentu
   1.   Štandardizovaný dokument sa používa na všetky prepravy patriace do rozsahu pôsobnosti tejto smernice.
   2.   Komisia v súlade s postupom ustanoveným v článku 21 zostaví štandardizovaný dokument, ktorého prílohou je zoznam minimálnych požiadaviek na riadne vyplnenú žiadosť.
   Štandardizovaný dokument spolu s prílohami sa uverejní v Úradnom vestníku Európskej únie a najneskôr 25. decembra 2008 sa sprístupní v elektronickom formáte. V prípade potreby sa aktualizuje podľa toho istého postupu.
   3.   Žiadosť o povolenie sa vypĺňa a všetky ďalšie dokumenty a informácie uvedené v článkoch 10, 13, 14 a 15 sa predkladajú v jazyku, ktorý je prijateľný pre príslušný orgán členského štátu, ktorému sa žiadosť o povolenie predkladá v súlade s touto smernicou.
   Na žiadosť príslušných orgánov krajiny určenia alebo tranzitu im držiteľ predloží overený preklad do jazyka, ktorý je pre ne prijateľný.
   4.   K štandardizovanému dokumentu sa prikladajú všetky dodatočné požiadavky na povolenie prepravy.
   5.   Bez toho, aby boli dotknuté akékoľvek ďalšie sprievodné dokumenty požadované na základe iných relevantných právnych ustanovení, vyplnený štandardizovaný dokument osvedčujúci, že proces povoľovania bol riadne dodržaný, sprevádza každú zásielku patriacu do rozsahu pôsobnosti tejto smernice, a to aj v prípadoch, keď sa jedno povolenie týka viac ako jednej prepravy.
   6.   Tieto dokumenty sa sprístupnia príslušným orgánom krajiny pôvodu a určenia a každej krajine tranzitu.
   Článok 18
   Príslušné orgány
   1.   Najneskôr 25. decembra 2008 členské štáty zašlú Komisii názvy a adresy príslušných orgánov a všetky informácie potrebné na rýchlu komunikáciu s týmito orgánmi.
   2.   Členské štáty pravidelne informujú Komisiu o všetkých zmenách v týchto údajoch.
   Článok 19
   Odosielanie
   1.   Komisia v súlade s postupom ustanoveným v článku 21 vypracuje odporúčania pre bezpečný a efektívny systém odosielania dokumentov a informácií súvisiacich s ustanoveniami tejto smernice.
   2.   Komisia vytvorí a spravuje platformu elektronickej komunikácie na uverejňovanie:

               a)

               názvov a adries príslušných orgánov každého členského štátu,

               b)

               jazykov, ktoré akceptujú príslušné orgány každého členského štátu, a

               c)

               všetkých všeobecných podmienok a prípadných dodatočných požiadaviek, ktoré vyžadujú príslušné orgány jednotlivých členských štátov na povolenie prepravy.

         Článok 20
   Pravidelné správy
   1.   Členské štáty zašlú Komisii do 25. decembra 2011 a potom každé tri roky správu o vykonávaní tejto smernice.
   2.   Na základe týchto správ Komisia v súlade s postupom ustanoveným v článku 21 vypracuje súhrnnú správu pre Európsky parlament, Radu a Európsky hospodársky a sociálny výbor, pričom osobitnú pozornosť venuje vykonávaniu článku 4.
   Článok 21
   Poradný výbor
   1.   Pri plnení úloh ustanovených v článku 16 ods. 2, článku 17 ods. 2, článku 19 ods. 1 a článku 20 ods. 2 Komisii pomáha výbor poradného charakteru, ktorý pozostáva zo zástupcov členských štátov a ktorému predsedá zástupca Komisie (ďalej len „výbor“).
   2.   Zástupca Komisie predkladá výboru návrh opatrení, ktoré treba prijať. V lehote, ktorú môže predseda výboru určiť podľa naliehavosti danej veci, zaujme výbor stanovisko k návrhu, v prípade potreby hlasovaním.
   3.   Toto stanovisko sa zaznamená v zápisnici. Každý členský štát má právo požiadať o zaznamenanie svojej pozície v zápisnici.
   4.   Komisia zohľadní stanovisko, ktoré zaujme výbor. Informuje výbor o spôsobe, akým bolo jeho stanovisko zohľadnené.
   Článok 22
   Transpozícia
   1.   Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou do 25. decembra 2008. Bezodkladne o tom informujú Komisiu.
   Členské štáty uvedú priamo v prijatých opatreniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   2.   Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.
   Článok 23
   Zrušenie
   1.   Smernica 92/3/Euratom sa zrušuje s účinnosťou od 25. decembra 2008 bez toho, aby boli dotknuté povinnosti členských štátov týkajúce sa lehoty na transpozíciu uvedenej smernice do vnútroštátneho práva a na jej uplatňovanie.
   2.   Odkazy na zrušenú smernicu sa považujú za odkazy na túto smernicu a znejú v súlade s tabuľkou zhody uvedenou v prílohe.
   Článok 24
   Prechodné ustanovenia
   1.   Ak žiadosť o povolenie riadne schválili príslušné orgány krajiny pôvodu alebo im bola predložená do 25. decembra 2008, smernica 92/3/Euratom sa vzťahuje na všetky operácie prepravy, na ktoré sa vzťahuje to isté povolenie.
   2.   Pri rozhodovaní o žiadosti o povolenie predloženej pred 25. decembrom 2008 na viac ako jednu prepravu rádioaktívneho odpadu alebo vyhoretého jadrového paliva do tretej krajiny určenia členský štát pôvodu zohľadní všetky relevantné okolnosti, a najmä:

               a)

               plánovaný časový harmonogram realizácie všetkých prepráv, na ktoré sa vzťahuje jedna žiadosť,

               b)

               odôvodnenie zahrnutia všetkých prepráv do jednej žiadosti,

               c)

               vhodnosť udelenia povolenia na počet prepráv nižší ako počet, na ktorý sa vzťahuje žiadosť.

         3.   Pokiaľ nebude k dispozícii štandardizovaný dokument ustanovený v článku 17 tejto smernice, na účely tejto smernice sa primerane použije štandardizovaný dokument zavedený rozhodnutím Komisie 93/552/Euratom (7).
   Článok 25
   Nadobudnutie účinnosti
   Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
   Článok 26
   Táto smernica je určená členským štátom.

      V Bruseli 20. novembra 2006

            Za Radu

            predseda

         J. KORKEAOJA

      (1)  Ú. v. EÚ C 286, 17.11.2005, s. 34.

      (2)  Stanovisko doručené 5. júla 2006 (zatiaľ neuverejnené v úradnom vestníku).

      (3)  Ú. v. ES C 119, 22.5.2002, s. 7.

      (4)  Ú. v. ES L 35, 12.2.1992, s. 24.

      (5)  Ú. v. ES L 159, 29.6.1996, s. 1.

      (6)  Ú. v. EÚ C 321, 31.12.2003, s. 1.

      (7)  Rozhodnutie Komisie 93/552/Euratom z 1. októbra 1993, ktoré stanovuje štandardizovaný dokument pre dohľad nad zásielkami rádioaktívneho odpadu a kontrolu týchto zásielok (Ú. v. ES L 268, 29.10.1993, s. 83).
   PRÍLOHA
   TABUĽKA ZHODY

               Smernica 92/3/Euratom

               Táto smernica

               článok 1

               článok 1

               článok 2

               článok 5

               článok 3

               prvé odôvodnenie

               článok 4 prvý odsek prvá veta

               článok 6 ods. 1

               článok 4 prvý odsek druhá veta

               článok 7 ods. 1

               článok 4 ods. 2

               článok 17 ods. 1

               článok 4 ods. 3

               žiadna

               článok 5 ods. 1

               článok 6 ods. 2

               článok 5 ods. 2

               článok 10 ods. 4

               článok 6 ods. 1 prvý pododsek

               článok 9 ods. 1

               článok 6 ods. 1 druhý pododsek

               článok 17 ods. 1

               článok 6 ods. 2

               článok 9 ods. 3

               článok 6 ods. 3

               článok 9 ods. 1 druhý pododsek

               článok 6 ods. 4

               článok 9 ods. 2

               článok 7 prvý odsek

               článok 10 ods. 1

               článok 7 druhý odsek

               článok 17 ods. 1

               článok 7 tretí odsek

               článok 10 ods. 2

               článok 8

               článok 17 ods. 5

               článok 9 ods. 1 prvá časť vety

               článok 11 ods. 1

               článok 9 ods. 1 koniec vety

               článok 17 ods. 1

               článok 9 ods. 2 prvá veta

               článok 11 ods. 2

               článok 9 ods. 2 druhá veta

               článok 11 ods. 3

               článok 10 ods. 1

               článok 13

               článok 10 ods. 1 koniec prvej vety

               článok 17 ods. 1

               článok 10 ods. 2

               článok 14

               článok 10 ods. 3

               článok 13

               článok 11

               článok 16 ods. 1

               článok 12 ods. 1

               článok 15 ods. 1

               článok 12 ods. 2

               článok 15 ods. 3

               článok 12 ods. 3

               článok 10 ods. 2

               článok 12 ods. 4

               článok 17 ods. 1

               článok 12 ods. 5

               článok 15 ods. 4 prvý pododsek

               článok 12 ods. 6

               článok 15 ods. 4 druhý pododsek

               článok 13

               článok 1 ods. 3

               článok 14

               článok 2

               článok 15 ods. 1

               článok 12 ods. 2

               článok 15 ods. 2

               článok 13 ods. 1 druhý pododsek

               článok 16

               článok 9 ods. 4

               článok 17

               článok 18

               článok 18

               článok 20

               článok 19

               článok 21

               článok 20 (prvá, druhá a tretia zarážka)

               článok 17 ods. 1

               článok 20 štvrtá zarážka

               článok 16 ods. 2

               článok 20 piata zarážka

               článok 20 ods. 2

               článok 21

               článok 22

               článok 22

               článok 26

               článok 3 (nový)

               článok 4 (nový)

               článok 8 (nový)

               článok 19 (nový)

               článok 23 (nový)

               článok 24 (nový)

               článok 25 (nový)